Na temelju odredbe članka 149. stavak 3. Zakona o pomorskom dobru i morskim lukama (“Narodne novine“, broj 83/23) i članka 22. Statuta Grada Raba (“Službene novine Primorsko-goranske županije“ broj 4/21), Gradsko vijeće Grada Raba, na sjednici održanoj . godine, donijelo je

**ODLUKU**

**o izmjenama Odluke o redu  
na pomorskom dobru Grada Raba**

Članak 1.

U Odluci o redu na pomorskom dobru Grada Raba (“Službene novine Primorsko-goranske županije“ broj 1/25) u članku 6. stavku 3. riječi: “ odnosno koncesionar“ i zarezi ispred i iza tih riječi brišu se.

U stavku 4. riječi: “odnosno koncesionar“ i zarezi ispred i iza tih riječi brišu se.

Članak 2.

U članku 7. stavku 2. riječi: “odnosno koncesionar“ i zarezi ispred i iza tih riječi brišu se, a izričaj: “dužan je“ mijenja se u izričaj: “je dužan“.

Članak 3.

U članku 14. stavku 1. riječi: “odnosno koncesionar“ i zarezi ispred i iza tih riječi brišu se, a izričaj: “dužan je“ mijenja se u izričaj: “je dužan“.

Članak 4.

Članak 15. briše se.

Članak 5.

U članku 18. stavku 2. riječi: “koncesije ili“ i riječi: “ugovorom o koncesiji“ i zarez ispred tih riječi brišu se.

Članak 6.

Članak 19. mijenja se i glasi:

“Ovlaštenik dozvole, odgovoran je za svaku štetu koja nastane uslijed obavljanja djelatnosti na pomorskom dobru, što uključuje štetu nastalu pomorskom dobru kao predmetu dozvole, štetu nastalu samom ovlašteniku dozvole, njegovim zaposlenicima, kao i štetu koju pretrpe treće osobe.

Ovlaštenik dozvole, ne smije onemogućiti i/ili ograničiti pristup pomorskom dobru za koje mu je izdana dozvola te umanjiti, ometati ili onemogućiti upotrebu i/ili korištenje susjednih dijelova pomorskog dobra prema njihovoj namjeni, a dodijeljeno pomorsko dobro dužan je čuvati i unaprjeđivati.“

Članak 7.

U članku 20. stavku 1. riječi: “odnosno koncesionar“ i zarezi ispred i iza tih riječi brišu se, te se izričaj: “dužan je“ mijenja u izričaj: “je dužan“.

U stavku 2. riječi: “odnosno koncesionar“ i zarezi ispred i iza tih riječi brišu se, te se izričaj: “dužan je“ mijenja u izričaj: “je dužan“.

Članak 8.

U članku 21. stavku 1. riječi: “koncesionar, odnosno“ brišu se.

Članak 9.

U članku 22. stavku 1. riječi: “koncesionar, odnosno“ brišu se.

Stavak 3. mijenja se i glasi:

“ Ležaljke i plovila moraju biti udaljene minimalno 2 metra od mora, dok ležaljke i plovila jednog ovlaštenika dozvole na pomorskom dobru, moraju biti udaljene najmanje 10 metara od ležaljki i plovila drugog ovlaštenika dozvole, na pomorskom dobru.“

Članak 10.

U članku 23. riječ: “Koncesije“ i riječ: “koncesionara“ i kosa crta iza tih riječi brišu se.

Članak 11.

U članku 26. stavku 1. riječ: “koncesija“ i kosa crta iza te riječi briše se.

Članak 12.

Članak 28. mijenja se i glasi:

“Korisnik uređene i prirodne plaže koji obavlja gospodarsko korištenje pomorskog dobra u općoj upotrebi temeljem dozvole na pomorskom dobru sukladno zakonu i ostalim pozitivnim propisima dužan je poštivati obveze iz dozvole na pomorskom dobru.

Ovlaštenik dozvole na pomorskom dobru, dužan je pridržavati se propisa o sigurnosti plovidbe, zaštite okoliša i reda na pomorskom dobru propisanog ovom Odlukom, te uvažavati značaj pomorskog dobra kao općeg dobra.“

Članak 13.

Članak 29. briše se.

Članak 14.

U članku 30. stavku 1. podstavku 4. riječi: koncesionara, odnosno“ brišu se.

Članak 15.

U članku 32. riječi: “koncesije odnosno“ i riječi: “koncesiji odnosno“ brišu se.

Članak 16.

U članku 38. stavku 2. riječi: “odnosno koncesionar“ i zarez ispred tih riječi brišu se.

Članak 17.

Članak 39. mijenja se i glasi:

“ Ovlaštenik dozvole na pomorskom dobru je u obvezi čuvati i održavati područje pomorskog dobra za koje je izdana dozvola sukladno svim pozitivnim zakonskim propisima, podzakonskim aktima, uredbama, pravilnicima, a naročito:

- redovito održavati čistoću područja pomorskog dobra za koje je izdana dozvola na pomorskom dobru,

- izvan razdoblja korištenja dozvole na pomorskom dobru, ovlaštenik dozvole je obavezan ukloniti komercijalne rekvizite,

- plaćati naknadu za utrošak električne energije i vode, kao i ostale troškove u obuhvatu dozvole na pomorskom dobru,

- pridržavati se odluka i rješenja pomorskog redara,

- pridržavati se odluka drugih nadležnih tijela.“

Članak 18.

U članku 42. stavku 1. riječ: “Koncesionar“ i kosa crta iza te riječi kao i riječi: “koncesija, odnosno“ brišu se.

Članak 19.

U članku 57. stavak 1. riječ: “Koncesionar“ i kosa crta iza te riječi brišu se.

U stavku 1. točka 11. briše se, a točke 12. do 24. postaju točke 11. do 23.

Članak 20.

U članku 59. stavku 1. točka 3. briše se, a točke od 4. do 11. postaju točke od 3. do 10.

Članak 21.

Ova Odluka stupa na snagu osmog dana od dana objave u “Službenim novinama Primorsko-goranske županije“.

*KLASA:*

*URBROJ:*

*Rab,*

**GRADSKO VIJEĆE GRADA RABA**

**Predsjednik**